นางฟ้ากับมาเฟีย

นางฟ้ากับมาเฟีย เป็นละครที่ออกอากาศทางช่อง7 โดยบริษัท กันตนา ออกอากาศทุกวัน ศุกร์ เสาร์ อาทิตย์ เวลาประมาณ 20.25-22.30น. เป็นละครแนวแอคชั่น-คอมเมดี้ บทประพันธ์ของ คนหลังม่าน บทโทรทัศน์โดย อุมาพร ภูชฎาภิรมย์,กฤติญา สัมฤทธิ์ประสงค์ กำกับการแสดงโดย ธีระศักดิ์ พรหมเงิน

 นักแสดง 
 บทบาท นักแสดง ราม ศุกลวัฒน์ คณารศ เมขลา เขมนิจ จามิกรณ์ เทวัญ รพีภัทร เอกพันธ์กุล ธิดา รฐกร สถิรบุตร ปองธรรม ฐาปกรณ์ ดิษยนันทน์ เรืองฤทธิ์   ทรงสิทธิ์ รุ่งนพคุณศรี ภาคภูมิ ภูมิภาฑิต นิตยารส โรส ชมพูนุช ปิยธรรมชัย ทรงวาด สรารัตน์ หรุ่มเรืองวงศ์ ก้องภพ สุรวุฑ ไหมกัน รุจ สัจจากาจ จิตรพึงธรรม ชุลี ปนัดดา โกมารทัต เจ๊ง้อ สุปรีย์ฎา คำนวณศิลป์ ละมุน รสริน จันทรา มาม่าซัง โยโกะ ทาคาโน่ ดาบยุทธ ฐปนัท สัตยานุรักษ์ แสงธิตินันท์ สุวรรณศักดิ์

 เรื่องย่อ 
เมื่อรามตำรวจหนุ่ม ต้องสวมบทอาชญากร เพื่อปฏิบัติการลับสุดยอด ทลายรังใหญ่ของเจ้าพ่อยาเสพติดแต่โชคชะตาพาให้เขาต้องแต่งงานกับ เมขลาแอร์โฮสเตสสาวสวยผู้มองโลกใสสะอาด ภารกิจลับจึงกลายเป็นภารกิจรัก ท่ามกลางกระสุนและควันปืน
การฝึกหนักภาคสนามอย่างหนักเพื่อเป็นตำรวจลับของ ราม (เวียร์ - ศุกลวัฒน์ คณารศ) ทายาทเศรษฐีพันล้านที่ตัดขาดครอบครัว มาสวมเครื่องแบบผู้พิทักษ์สันติราษฎร์ได้สิ้นสุดลง พร้อมกับภารกิจสำคัญที่กำลังจะเริ่มขึ้น นั่นคือการแฝงตัวเข้าสู่องค์กรค้ายาเสพติดของเจ้าพ่อมาเฟีย
ที่สนามบินสุวรรณภูมิ สายการบินระหว่างประเทศ เที่ยวบินนั้นมุ่งหน้าสู่มาเก๊า เมขลา (แพนเค้ก - เขมนิจ จามิกรณ์) สาวสวยหน้าคมเข้ม เดินให้บริการผู้โดยสารด้วยใบหน้ายิ้มแย้มมีความสุข อาชีพนางฟ้าบนเครื่องบินคือความภาคภูมิใจสิ่งเดียวในชีวิตของหญิงสาวผู้เคยถูกเลี้ยงดูมาในบ้านเด็กกำพร้า
เมขลาได้รับน้ำใจจากคนใจบุญรับเป็นแม่อุปถัมภ์มอบทุนการศึกษาให้เธอ สิ่งนี้เองเป็นเหมือนน้ำหล่อเลี้ยงให้เมขลาเติบโตจนมีวันนี้ เธอจึงตั้งปณิธานว่าจะตอบแทนบุญคุณของผู้ใจบุญด้วยการดำรงตนเป็นคนดี และส่งต่อความรักความเมตตาที่ตัวเองเคยได้รับไปสู่ทุกคนที่เธอพบเจอ โดยเฉพาะผู้โดยสารบนเครื่องบินที่เธอได้สัมผัสอยู่ทุกวี่วัน ไม่ว่าต้องการความช่วยเหลืออะไร เมขลาไม่เคยเบื่อหน่ายคอยดูแลพวกเขาอย่างดีที่สุด

 เพลงประกอบละคร 
 ร้ายมารักไป เขมนิจ จามิกรณ์ และ ศุกลวัฒน์ คณารศ
 แหล่งข้อมูลอื่น 

หมวดหมู่:ละครโทรทัศน์ไทย